Steven Kubalik – RE/MAX PINNACLE GROUP II – Grand Prairie, Texas | RE/MAX Global
Steven Kubalik - RE/MAX PINNACLE GROUP II
Work +1 4694428130 Show...
Your message has been successfully sent to Steven Kubalik. My verhouding met God – Laurilé se gedagtes
Posted by Laurilé Nel on July 12, 2017 July 12, 2017
Soos my klein suster, vra ek ook gereeld vir myself “Wie is God?” “Waar bly hy?” en “is hy ons vriend?”. Ek voel deesdae net so nuuskierig soos sy. Ek was nog nooit ñ groot Christen nie. Ek sukkel nog altyd met my geloof en verhouding met God.
Ek gaan 100% eerlik met julle wees op hierdie blog post.
So, eks die afgelope jaar en ñ half deur goed wat my seer gemaak het, my depressief op tye gemaak het en my definitief lesse laat leer het. Ek blameer glad nie die situasies op my struggle met my geloof nie, ek sien dit glad nie so nie.
Volgens my was dit God se harde manier om vir my te sê “Luister hier Laurile, jy moet bietjie wakker skrik”
Eks definitief nie ñ engeltjie nie, ekt my fair share van foute gemaak in die verlede. Maar sho, dit voel asof dit my so volwasse gemaak het.
Ons almal gaan deur moeilike tye, wat ookal dit is. Maar volgens my gaan dit als oor hoe ons dit hanteer. Gaan jy in die situasie gaan met ñ negatiewe mindset? Of gaan jy die beste van dit maak, en dit uit sorteer met God aan jou sy?
Matteus 17:20 “Dit verseker ek julle: As julle maar geloof het so groot soos ñ mosterdsaadjie, sal julle vir hierdie berg sê: ‘Gaan staan daar anderkant!’ en hy sal gaan. Niks sal vir julle onmoontlik wees.”
Dis vir my sό ñ mooi vers. “Niks sal vir julle onmoontlik wees nie”
Maar kom ek vertel nou hoekom ek hoofsaaklik so sukkel met my geloof.
Ek bid elke aand, en ek gaan kerk toe. En ek lees die Bybel so af en toe. Maar maak dit mens ñ Christen. Nee, terwyl jy daardie goed doen, moet jy dit doen omdat jy wil, nie net “Sommer” nie.
Dit voel vir my asof dit op ñ manier verwag is dat mens ñ Christen moet wees. Ek bedoel, as jy nou hoor iemand sê “Eks nie ñ Christen nie” Dan gaan jy sleg dink van hulle, ons verwag maar net almal is Christene, en ek dink dis waar soveel mense verkeerd gaan. Vat nou iemand wat kerk toe gaan, net omdat hulle vriende gaan, iemand wat as iemand vra of hulle ñ Christen is, gaan ja sê sonder om te dink, omdat hulle bang is oor die persoon se reaksie as hulle iets anders sê. Hulle doen dit maar net omdat almal dit doen, en dis so verkeerd.
Hoe ver ek nou al geskryf het klink dit dalk asof ek nie ñ Christen is nie. Maar ek is definitief. My probleem kom in waar ek wil ñ kind van God wees. Ek wil hom by my voel. Ek wil ñ verhouding met hom hê, maar dit voel asof ek net in ñ roetine geval het, waar ek elke aand bid, en omtrent dieselfde ding sê en dit nie bedoel nie. Ek gaan elke sondag aand kerk toe, maar dit voel vir my asof ek nie meer luister wat die woorde is in die liedjies wat ons sing nie, ek neem nie meer die preke in nie en pas dit toe op my lewe nie. En ek blameer niemand anders as myself daarvoor nie. Ekt laat gaan, en nie meer die rede gesien hoekom ons God in ons lewe hoef te hê nie.
En eks doodseker dit gebeur met baie van ons.
Ek smag daarna, om te kan sê “Ek is ñ Christen” en te weet dis die waarheid.
Ons vergeet partykeer wat God van ons verwag en wat ons van Hom verwag. En ek het ñ manier gekry wat my baie goed help om die belangrike goed te onthou.
Ekt ñ boek gekry en elke keer as ek sukkel met iets, of ek voel dat ek met God wil praat, skryf ek alles wat my pla, alles wat ek vir God wil vertel op daardie bladsy. Dis asof ek dan uitfigure hoe om my probleem op te los. Omdat ek baie hou van skryf vind ek baie keer uit hoe ek voel oor iets of hoe ek ñ situasie moet hanteer deur daaroor te skryf. Daars klomp papiere in my kamer met al my probleme op.
Van nou af, wil ek ñ punt daarvan maak om my verhouding met God elke dag te verbeter en te versterk. En ek dink ons almal kan dit reg kry met ñ bietjie commitment.
Om my eie vrae te beantwoord. “God is die lig in hierdie donker wêreld, die een wat altyd daar gaan wees vir ons in ons tye van nood.” “God is in jou hart, langs jou. Hy is oral. Sodat jy net aan Hom kan dink, en hy daar vir jou kan wees” en “God is ons beste vriend en ons Pa. Hy’s die een wat ons beskerm en na al ons probleme luister.”
Onthou om vir my te sê wat jy dink van my blog en hoe jy dit ervaar. Vertel my van julle stories, en ek sal julle gerus help.
Geskryf deur Laurilé
Previous Post Ons verskille
Next Post Moeder beer